
ΚΕΝΤΡΙΚΗ ΕΝΩΣΗ 






ΔΣ17615122011
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 15ης Δεκεμβρίου 2011
Στην Αθήνα σήμερα, 15 Δεκεμβρίου 2011, ημέρα Πέμπτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: ο Δήμαρχος Θεσσαλονίκης Μπουτάρης Ιωάννης και οι Δημοτικοί Σύμβουλοι Καλογερόπουλος Δημήτριος Αιγάλεω, Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 176η
ΘΕΜΑ: 
Παρακράτηση από το Ταμείο Παρακαταθηκών και Δανείων του συνόλου της  Εγγύησης της ΚΕΔΕ σε ληξιπρόθεσμο δάνειο της Π.Ε.Τ.Α. Α.Ε.

Το Διοικητικό Συμβούλιο της ΚΕΔΕ άκουσε εισήγηση από τον Πρόεδρο της Π.Ε.Τ.Α. Α.Ε., κ. Γρηγόρη Ζαφειρόπουλο, της οποίας κύριος μέτοχος είναι η ΚΕΔΕ, για το ως άνω θέμα και συγκεκριμένα: 

Η Π.Ε.Τ.Α. έχει συνάψει με το Ταμείο Παρακαταθηκών και Δανείων την δανειακή σύμβαση με αριθμό 26438/5.6.2009. Εγγυητής του δανείου καθ΄ ολοκληρίαν είναι η Κ.Ε.Δ.Ε. Πρόκειται για τοκοχρεωλυτικό δάνειο 300.000 €, με προθεσμία εξόφλησης την 31 Δεκεμβρίου 2010. 

Το δάνειο έχει καταστεί ληξιπρόθεσμο εξ αιτίας της αδυναμίας της Π.Ε.Τ.Α. να το αποπληρώσει.

Εξ αυτού του λόγου, στις 28.11.2011 το Ταμείο Παρακαταθηκών και Δανείων δεν απέδωσε στην ΠΕΤΑ αμοιβή της από το Υπουργείο Εσωτερικών για το Πρόγραμμα «ΣΥΝ-ΚΟΙΝΩΝΙΑ» ύψους 35.250 € και παρακράτησε από την τακτική οικονομική ενίσχυση της ΚΕΔΕ της 29/7/2011, το ποσό των 33.042 € (επισυνάπτεται σχετικό έγγραφο του Ταμείου Παρακαταθηκών και Δανείων).

Για να αποδώσει το Ταμείο Παρακαταθηκών και Δανείων στην ΠΕΤΑ τις 35.250 €, πρέπει να παρακρατηθεί από την Κ.Ε.Δ.Ε. ως εγγυήτριας το σύνολο του δανείου.
Η απόδοση του ως άνω ποσού προς την εταιρεία είναι αναγκαία και επείγουσα για να καταβληθεί τμήμα της μισθοδοσίας του προσωπικού της ΠΕΤΑ και να καλυφθούν υποχρεώσεις της έναντι τρίτων, τα οποία καθυστερούν εξ αιτίας της επιδείνωσης της οικονομικής κατάστασης της ΠΕΤΑ, εις την οποία οφείλεται και η αδυναμία της εταιρείας να αποπληρώσει το δάνειο προς το Ταμείο Π.Δ.. 

Η εταιρεία μπορεί να ξαναγίνει βιώσιμη και να εξυγιανθεί, υποστηρίζοντας επιστημονικά την ΚΕΔΕ και φορείς της Αυτοδιοίκησης και του Δημοσίου.

Τέλος, το Δ.Σ. αφού έλαβε γνώση της υπ’ αριθμ. 2855/12.12.2011 επισυναπτόμενης επιστολής της ΠΕΤΑ Α.Ε. αναφορικά με το θέμα,
ύστερα από διαλογική συζήτηση

Αποφασίζει ομόφωνα

1. Η ΚΕΔΕ, ως εγγυήτρια του δανείου με αριθμό 26438 / 5.6.2009 της ΠΕΤΑ από το Ταμείο Παρακαταθηκών και Δανείων, το οποίο έχει καταστεί ληξιπρόθεσμο από 31.12.2010, αποδέχεται να παρακρατείται από τα δικά της διαθέσιμα στο ΤΠΔ το σύνολο του ληξιπρόθεσμου δανείου της ΠΕΤΑ, ώστε να αποδοθεί προς την Εταιρεία η αμοιβή της ύψους 35.250 € που παρακρατήθηκε και να καλυφθεί, με αυτήν, τμήμα των οφειλών της προς τους εργαζόμενους.
2. Εξουσιοδοτεί το Προεδρείο του Δ.Σ. και τους επικεφαλής των παρατάξεων να εξετάσουν την πορεία και το μέλλον της εταιρείας.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
